
EGYÜTTMŰKÖDÉSI MEGÁLLAPODÁS
(EFOP-1.5.2-16)
amely létrejött egyrészről az Agenda Pályázatház Pályázati Tanácsadó Kft. (székhely: 2230 Gyömrő, Nefelejcs utca 54.; cégjegyzékszám: 13-09-133844; adószám: 11698737-2-13; képviseli: Radosiczky Imre ügyvezető, továbbiakban: Agenda Pályázatház),
másrészről
Konzorciumvezető

Szervezet neve: Martfű Város Önkormányzata
székhely: 5435 Martfű, Szent István tér 1.
cégjegyzékszám/törzsszám: 733018
adószám: 15733012-2-16
képviseli: Dr. Papp Antal
Konzorciumi tag
Szervezet neve: Szajol Községi Önkormányzat
székhely: 5081 Szajol, Rózsák tere 1.
cégjegyzékszám/törzsszám: 732747
adószám: 15732743-2-16.

képviseli: Szöllősi József
Konzorciumi tag

Szervezet neve: Kőtelek Községi Önkormányzat
székhely: 5062 Kőtelek, Szabadság út 1.
cégjegyzékszám/törzsszám: 410052
adószám: 15410058-2-16
képviseli: Lovász Tibor
Konzorciumi tag

Szervezet neve: Szászberek Községi Önkormányzat
székhely: 5053 Szászberek, Kossuth L. út 197.
cégjegyzékszám/törzsszám: 
733195

adószám: 15733191-2-16
képviseli: Alapi József

Konzorciumi tag

Szervezet neve: Zagyvarékas Község Önkormányzata.
székhely: 5051 Zagyvarékas, Rákóczi út 56.
cégjegyzékszám/törzsszám: 733063
adószám: 15733067-2-16
képviseli: Jánosi József
mint ügyfél (továbbiakban: Ügyfél)

között a keltezés szerinti napon az alábbi feltételekkel:

1. A megállapodás tárgya és célja

1.1 Szerződő felek jelen megállapodás aláírásával kötelezettséget vállalnak arra, hogy a EFOP-1.5.2-16 – Humán közszolgáltatások fejlesztése térségi szemléletben c. pályázat (továbbiakban: pályázat) projekttervezési, pályázatírási, hatósági szerződéskötési és hatósági elszámolási folyamatában az itt meghatározott tartalommal és módon együttműködnek.
1.2 Agenda Pályázatház kijelenti, Ügyfél elfogadja, hogy Agenda Pályázatház az 1.1 pontban feltüntetett tevékenységekhez alvállalkozókat vehet igénybe a szolgáltatási színvonal megtartásával.
1.3 Ügyfél kijelenti, hogy jelen megállapodásban meghatározott együttműködése Agenda Pályázatházzal kizárólagos, azaz harmadik személlyel jelen megállapodás hatálya alatt a pályázattal kapcsolatban a projekttervezési, pályázatírási, hatósági szerződéskötési és hatósági elszámolási folyamat ellátására és támogatására további szerződést nem köt.
1.4 Szerződő felek jelen megállapodásban meghatározott együttműködési kötelezettsége a pályázat kapcsán a 4.1, illetve 4.2 pontokban meghatározott ideig tart.

1.5 Felek megállapodnak abban, hogy amennyiben a szolgáltatás becsült nettó értéke eléri a közbeszerzési értékhatárt, akkor Ügyfél Agenda Pályázatházat bízza meg a közbeszerzési eljárás lebonyolításának szervezésével. Ez abban az esetben igaz, ha a közbeszerzési eljárás díja nem tartozik versenyeztetési eljárás hatálya alá.
2. Agenda Pályázatház jogai és kötelezettségei
2.1 Agenda Pályázatház kijelenti, hogy a pályázati útmutatóban rögzített feltételek szerint alkalmas jelen szerződés tárgyának megvalósítására.
2.2 Agenda Pályázatház vállalja a pályázathoz benyújtandó projektterv elkészítését, amely kötelezően tartalmazza a biztosítandó szolgáltatások tervét (például: szakmai koncepció, képzési terv) és a pénzügyi tervet. Ezeket Agenda Pályázatház köteles előzetesen (a pályázat beadása előtt) Ügyféllel jóváhagyatni.
2.3 Agenda Pályázatház jelen megállapodás aláírásával egyidejűleg megjelöli a pályázat beadásának tervezett határidejét.
2.4 Agenda Pályázatház köteles a teljes pályázatírási, szerződéskötési és elszámolási folyamatot lebonyolítani.

2.5 Agenda Pályázatház köteles a pályázattal kapcsolatos teljes dokumentációs folyamatot lebonyolítani.

2.6 Agenda Pályázatház vállalja, hogy a pályázattal kapcsolatos teljes információs folyamatot uralja.
2.7 Agenda Pályázatház köteles jelen, az együttműködést elindító megállapodás aláírásától számított 2 (kettő) munkanapon belül megjelölni jelen megállapodás teljesítésével kapcsolatban a pályázati folyamatgazda személyét.
2.8 Agenda Pályázatház jelen megállapodásban meghatározott kötelezettségeit a projektösszeg 2,5%-a, de legfeljebb 250.000 Ft + ÁFA összegért végzi, kivéve a 3.12 pontban meghatározott eseteket.
2.9 Agenda Pályázatház köteles a pályázat beadásának folyamatát biztosítani (aláírás, postázás), melyben Ügyfél vállalja, hogy aktívan közreműködik (értsd például: a pályázat aláírásának napján elérhető).
2.10 Nyertes pályázat esetén Agenda Pályázatház a számlát akkor állíthatja ki, amikor a Támogatói Okirat vagy a Támogatási szerződés hatályba lépett. Amennyiben a pályázat nem nyer, kivéve a 3.12 pontban meghatározott eseteket, Agenda Pályázatház semmiféle anyagi követelést nem támaszthat Ügyféllel szemben.

3. Ügyfél jogai és kötelezettségei

3.1 Agenda Pályázatház tájékoztatta Ügyfelet a jogosultsági feltételekről és a kizáró okokról. Ügyfél jelen megállapodás aláírásával kijelenti, hogy jogosult a pályázaton indulni, és nem állnak fenn vele szemben kizáró okok.

3.2 Ügyfél kijelenti, hogy vállalja a pályázatban rögzített fenntartási időszakra vonatkozó kötelezettséget. Ezen kötelezettségvállalás teljesüléséért kizárólag Ügyfél felel, következményeit maradéktalanul vállalja jelen szerződés partnerei felé.
3.3 Ügyfél Agenda Pályázatház felé adatszolgáltatásra köteles oly módon, hogy Agenda Pályázatház által részére megküldött adatkérő lapot és ennek esetleges kiegészítéseit haladéktalanul köteles kitöltve Agenda Pályázatház részére visszaküldeni. Amennyiben Ügyfél adatszolgáltatása, illetve az adatszolgáltatás elmulasztása veszélyezteti a pályázat beadását, úgy Agenda Pályázatház a 2.8 pontban rögzített összeg kétszeresét számíthatja fel.
3.4 Ügyfél Agenda Pályázatház felé okirat-szolgáltatásra köteles oly módon, hogy Agenda Pályázatház által megjelölt, az adott pályázathoz szükséges okiratokat haladéktalanul köteles Agenda Pályázatház rendelkezésére bocsátani.
3.5 Ügyfél helytáll az általa szolgáltatott adatok, okiratok és információk valódiságáért, valamint azért, hogy a pályázati útmutatóban megjelölt kizáró okok vele szemben nem állnak fenn, és a jogosultsági feltételeknek megfelel.
3.6 Ügyfél a részére a Hatóság részéről érkező valamennyi közlésről, tájékoztatásról és információról haladéktalanul köteles Agenda Pályázatházat értesíteni.
3.7 Ügyfél köteles az elkészült pályázati anyagot az adott pályázathoz megkövetelt formában aláírni, és helytállni azért, hogy az aláírás a pályázó szervezet jogosultjától származik.

3.8 Ügyfél jelen megállapodás aláírásával egyidejűleg közli a pályázattal kapcsolatban aláírásra jogosult személyét, és megadja, hogy az aláírásra jogosult a pályázat beadásáig melyik időszakban és mikor áll rendelkezésre az aláíráshoz.
3.9 A pályázat eredményéről Ügyfél az értesítés kézhezvételét követően haladéktalanul köteles Agenda Pályázatházat értesíteni.
3.10 Sikeres pályázat esetén Ügyfél köteles a Hatósággal szerződést kötni.

3.11 Nyertes pályázat esetén, amennyiben 
· Ügyfél a Hatósággal a szerződést nem írja alá (1), 
valamint amennyiben a pályázat elutasítása azért következett be, mert 
· Ügyfél hamis, téves vagy valótlan tartalmú adatokat, illetve okiratokat szolgáltatott (2),
· vagy a Hatóság részéről érkező információkat Agenda Pályázatházzal nem vagy késve közölt és emiatt a pályázat nem tud megvalósulni(3), 
· vagy jelen megállapodás megszüntetésére részéről jogellenesen került sor (4), 
· vagy Ügyfél megsérti az 1.3 pontban meghatározott együttműködési kizárólagosságot (5), 
úgy ezen tények nyilvánvalóvá válásától számított 15 napon belül a megpályázott összeg 5 százalékát köteles Agenda Pályázatház részére pályázatmenedzselés költségtérítéseként megfizetni.
4. A megállapodás hatálya és megszűnése

4.1 A pályázat elutasítása esetén jelen megállapodás a pályázat elbírálásáról szóló jogerős határozat kézhezvételéig hatályos.
4.2 Sikeres pályázat esetén jelen megállapodás a Hatósággal kötött szerződés alapján a Záró Beszámoló elfogadásáig hatályos.
4.3 Jelen megállapodás a megállapodás hatálya alatt mindkét fél részéről kizárólag rendkívüli felmondással vagy közös megegyezéssel szüntethető meg.
5. Egyéb rendelkezések

5.1 Ügyfél részéről jelen megállapodást illetően a kapcsolattartó személy:

Név: S. Bodor Éva
Mobilszám: 0670/967-1971
Email cím: sbodor@ph.martfu.hu
5.2 Szerződő felek megállapodnak abban, hogy a jelen megállapodásban foglaltakat, valamint a teljesítésük során az egymásnak átadott információkat bizalmasan, üzleti titokként kezelik, kivéve azon adatokat, amelyek titokban tartását jogszabály nem teszi lehetővé.

5.3 Felek kölcsönös kötelezettséget vállalnak arra, hogy a szerződésből eredő valamennyi vitát megkísérlik peren kívüli egyezséggel rendezni, amelynek sikertelensége esetén a Ptk. általános illetékességre vonatkozó szabályai irányadóak.
5.4 A jelen megállapodás valamely pontjának érvénytelensége a megállapodás többi pontjának érvényességére nem hat ki. A megállapodás valamely pontjának érvénytelensége esetén az érvénytelen részt oly módon kell megváltoztatni, hogy azzal a felek által célzott joghatás érvényesüljön.

5.5 A jelen megállapodásban nem szabályozott kérdésekben a Ptk. vonatkozó rendelkezései az irányadóak.

Szerződő felek jelen megállapodást elolvasás és értelmezés után, mint akaratukkal mindenben megegyezőt, helybenhagyólag aláírták.

Gyömrő, 2017. ……………………………
………………………………………….
…………………………………………..
        Radosiczky Imre                                                             Dr. Papp Antal
Agenda Pályázatház Kft.                                           Martfű Város Önkormányzata
………………………………………….
…………………………………………..

   Szöllősi József                                                                   Lovász Tibor
Szajol Községi Önkormányzat                                      Kőtelek Községi Önkormányzat
………………………………………….
…………………………………………..

                    Alapi József                                                                 Jánosi József
 Szászberek Községi Önkormányzat                               Zagyvarékas Községi Önkormányzat                                                                                    
Melléklet: Kizáró okok és feltételek

Kizáró okok és feltételek

Általános kizáró okok:
1. ha az államháztartásról szóló 2011. évi CXCV. törvényben (a továbbiakban: Áht.) foglaltak szerint nem felel meg a rendezett munkaügyi kapcsolatok követelményének,
2. köztulajdonban álló gazdasági társaság esetén, ha az Áht.-ban foglaltak szerint a köztulajdonban álló gazdasági társaságok takarékosabb működéséről szóló 2009. évi CXXII. törvényben foglalt közzétételi kötelezettségének nem tett eleget,
3. ha olyan gazdálkodó szervezet, amely az Áht. 1. § 4.) pontja szerint nem átlátható szervezet,
4. ha a támogatási rendszerből való kizárás hatálya alatt áll, ha harmadik személy irányában olyan kötelezettsége áll fenn, amely a támogatással létrejött projekt céljának megvalósulását meghiúsíthatja,
6. ha a támogatási döntés tartalmát érdemben befolyásoló valótlan, hamis vagy megtévesztő adatot szolgáltatott vagy ilyen nyilatkozatot tett,

7. ha jogerős végzéssel elrendelt felszámolási, csőd-, végelszámolási vagy egyéb – a megszüntetésére irányuló, jogszabályban meghatározott - eljárás alatt áll,
8. ha az Áht. 50. § (3) bekezdés alapján nem részesíthető költségvetési támogatásban,

9. ha a 1051/2014. (II. 7.) Korm. határozat 7. és 9. pontja alapján ki kell zárni,

a. azaz annak a költségvetési szervnek addig, amíg a 2007-2013 közötti programozási időszakban az európai uniós társfinanszírozású projektjének megvalósítása során a támogatási szerződésben rögzített ütemezéshez képest felmerült késedelmét nem dolgozta le, valamint
b, annak a gazdasági társaságnak és az ezen gazdasági társaság többségi tulajdonosának többségi tulajdonában álló más gazdasági társaságnak addig, amíg a 2007-2013 közötti programozási időszakban az európai uniós társfinanszírozású projektjének megvalósítása során a támogatási szerződésben rögzített ütemezéshez képest felmerült késedelmét nem dolgozta le.
10. aki nem felel meg a felhívásra vonatkozó állami támogatási szabályoknak.

